ผู้ค้าสลากกินแบ่งรัฐบาลไม่ปลื้ม เพิ่มสลากร้อยล้าน กังวล หวยออนไลน์ แย่งตลาด
บอร์ดฯจ่อเคาะเกมใหม่ 24 ก.ค.,พ.ต.อ.บุญส่ง จันทรีศรี ผู้อำนวยการสำนักงานสลากกินแบ่งรัฐบาล เปิดเผยว่า สำนักงานสลากฯกำลังอยู่ในขั้นตอนรวบรวมข้อมูลสลากฯรูปแบบใหม่ เพื่อเสนอ ผศ.ดร.ธนวรรธน์ พลวิชัย ประธานคณะทำงานพิจารณา ก่อนจะเสนอที่ประชุมคณะกรรมการสลากกินแบ่งรัฐบาลวันที่ 24 ก.ค.นี้ ซึ่งหากบอร์ดฯสลากฯ ได้ข้อสรุปจะกำหนดวัน เวลา สถานที่ เปิดรับฟังความคิดเห็นจากผู้เกี่ยวข้อง ได้แก่ ประชาชนทั่วไป ผู้ขายสลากฯ มูลนิธิและองค์กรการกุศล โดยให้ทุกคนแสดงความคิดเห็นได้หลากหลาย และสำนักงานสลากฯจะนำข้อคิดเห็นทั้งหมดมาวิเคราะห์ถึงผลดีผลเสียก่อน,ผู้สื่อข่าวรายงานเพิ่มเติมว่า หลังจากสอบถามความคิดเห็นจากผู้ค้าสลากฯรายย่อย พบว่า มีความกังวลเกี่ยวกับสลากฯรูปแบบใหม่ที่จะออกมาในรูปแบบออนไลน์ เนื่องจากมองว่าจะเป็นการแย่งลูกค้าสลากฯใบ โดยเฉพาะกลุ่มวัยทำงาน ซึ่งปัจจุบันถือเป็นกลุ่มลูกค้าที่ซื้อสลากฯใบจำนวนมาก โดยอาจจะเปลี่ยนไปซื้อสลากฯผ่านทางออนไลน์แทน เพราะสะดวกสบายกว่า ส่วนการพิมพ์สลากฯเพิ่มถึงจำนวน 100 ล้านฉบับนั้น ผู้ค้าสลากฯมองว่าจะทำให้เหลือสลากฯในตลาดเพิ่มมากขึ้น และช่วงนี้เศรษฐกิจก็ไม่ค่อยดี คนซื้อสลากฯ น้อยลงกว่าเดิมมาก หากมีการ พิมพ์สลากฯเพิ่ม ก็ควรจะเพิ่มเงินรางวัลหรือจำนวนรางวัลควบคู่กันไปด้วย จะได้จูงใจให้คนซื้อสลากฯ เพิ่มขึ้น.
พ.ต.อ.บุญส่ง จันทรีศรี ผู้อำนวยการสำนักงานสลากกินแบ่งรัฐบาล เปิดเผยว่า สำนักงานสลากฯกำลังอยู่ในขั้นตอนรวบรวมข้อมูลสลากฯรูปแบบใหม่
สลากกินแบ่งรัฐบาล,หวยออนไลน์,ผู้ค้าสลาก,แย่งลูกค้า,ผู้ค้ารายย่อย,สลากรูปแบบใหม่,กองสลาก